Vennesla bibliotek

Vennesla bibliotek og kulturhus ligger i Vennesla i Agder.  Bygningen har vunnet flere priser for god arkitektur, og er omtalt både nasjonalt og internasjonalt.«Arkitekter tror på Vennesla bibliotek», artikkel i Arkitektsnytt, 28. februar 2012«Vennesla Library and Cultural Centre by Helen & Hard», omtale av bygget i designtidsskriftet Wallpaper, 20. februar 2012The World's Most Beautiful Libraries, artikkel i Huffington Post, 12. januar 2016

Vennesla kommune bestemte seg i 2005 for å flytte biblioteket til sentrum, og kombinere det med et kulturhus. På denne måten ønsket man å etablere et offentlig møtested, og også å heve den arkitektoniske kvaliteten i Vennesla sentrum. Det ble utlyst arkitektkonkurranse i 2008, som ble vunnet av det Stavanger-baserte arkitektfirmaet Helen & Hard, og det nye bygget stod ferdig i 2011. 

Alle de bærende elementer i bygget er i limtre, og konstruksjonen er preget av de 27 ribbene i taket som kan gi inntrykk av at man befinner seg i et hvalskjelett. Bygget har vakt stor oppmerksomhet, og har vunnet en rekke priser, blant annet Årets trebyggeri 2011 og Statens byggeskikkpris i 2012.«Vennesla bibliotek vinner av Statens Byggeskikkpris 2012» , artikkel fra nettstedet til Husbanken.
Bygget har blitt kritisert for å være lite funksjonelt for selve formålet som biblioteksbygg.«Vinneren av Statens Byggeskikkpris 2012 ble biblioteket i Vennesla. Og det er et fint hus. Men er det et godt bibliotek? Alle hyllene og benkene og inventaret sitter fast i selve konstruksjonen. En bygning der anvendbarheten synes å være helt sekundær og hvor stilen hinter mer mot smykkedesign enn om tilpasning til kunnskapservervelse. Er det virkelig en estetikk i seg selv som fremholdes som vår tids ypperste arkitektur?», fra «Arkitekten og selvtekten», artikkel i Morgenbladet, side 29, 27. juli - 2. august

Nybygget er ikke bare et bibliotek, samlokaliseringen med eksisterende samfunnshus (kinosal med scene og 300 sitteplasser) har gjort bygget til et langt på vei fullverdig kulturhus. Det offisielle navnet på bygget er "Kulturhuset".

 Referanser 

 Eksterne lenker 
 Hjemmeside for Vennesla Kulturhus
 «Bibliotek vant årets Byggeskikkpris», artikkel fra NRK, 5. juni 2012
 «Vennesla bibliotek» , fra nettstedet bygg.no
 «Vennesla bibliotek og kulturhus» , Omtale og beskrivelser på Norske arkitekters landsforbund

Kategori:Folkebiblioteker i Norge
Kategori:Kultur i Vennesla
Kategori:Byggverk i Vennesla
Kategori:Byggverk fullført i 2011